Vanginvartija Robert Johnson tunnettiin kapteeni laittomuutena.
Hän takavarikoi vankilaan salakuljetettuja esineitä.
Työnsä takia hänen henkensä oli vaarassa.
Oli aikainen aamu maaliskuussa 2010.
Mary Johnson kuuli laukauksia, ja lähti etsimään miestään.
Anna hänen olla elossa, rukoilin.
Mies löytyi kylpyhuoneen lattialta. Häneen oli ammuttu 6 luotia.
Painoin hänen rintakehäänsä pyyhkeellä.
Lääkärit eivät saaneet verenvuotoa loppumaan.
Robert lennätettiin toiseen sairaalaan Etelä-Carolinaan.
Maryn saapuessa paikalle Robert oli leikkauksessa.
Lääkärit yrittivät korjata hänen vammojaan.
Kappalainen lähetettiin puhumaan Maryn kanssa.
Lääkäri oli lähettänyt hänet kertomaan, ettei Robert selviäisi.
Maksan verenvuotoa ei saada tyrehtymään.
"Jumala pystyy siihen", huusin ja kävelin pois.
Hetken kuluttua kirurgi tuli kertomaan saman asian.
Mary sai tulla leikkaussaliin hyvästelemään miehensä.
Lääkäri kehotti minua suutelemaan Robertia.
Tein niin, ja huomasin hänen olevan turvonnut.
"Jeesuksen nimessä, anna Bobbyn elää."
Leikkaussalista lähdettyään Mary pyysi kaikkia rukoilemaan.
Pari tuntia myöhemmin kirurgi tuli ulos salista hymyillen.
Silloin tiesin, että käänne oli tapahtunut.
Hän hymyili, kun sanoin että Jumala teki sen.
Robertin ei silti odotettu elävän kahta viikkoa pitempään.
Hänellä olisi todennäköisesti aivovamma verenhukan takia.
Viikon kuluttua hoitaja ihmetteli, miten Robert oli vielä siellä.
Suutuin ja kysyin, että miten niin. Herra pelasti hänet.
Robert pidettiin koomassa aivoturvotuksen vähentämiseksi.
Mary rukoili miehensä vuoteen äärellä joka päivä.
"Herra, tulkoon kaikki hänen kehossaan terveeksi."
Kahden viikon kuluttua Robert oli edelleen koomassa.
Mary ja lukemattomat ihmiset rukoilivat edelleen.
Kolmannella viikolla Robert sai eteisvärinän.
Siinä sydämen syke muuttuu nopeaksi ja epäsäännölliseksi.
Lisäksi keuhkoissa ja jalassa oli veritulppia.
Hän joutui taas leikkaukseen.
Hän saattaisi kuolla leikkauspöydälle.
"Herra, ei hän kuole."
"Olet tuonut hänet tähän pisteeseen. Luotan Sinuun Herra."
Jälleen Robert selvisi, mutta ennuste oli huono.
Hän oli heikko, ja hänen oletettiin kuolevan.
Kyselin Herralta, miksi näin tapahtuu.
Onko tämä meidän parhaaksemme?
Herra kehottaa kiittämään kaikesta. Siispä aloin ylistää Häntä.
"Herra, kävipä mitä tahansa niin minä kiitän Sinua."
Useissa leikkauksissa lääkärit korjasivat sen, mitä pystyivät.
Mutta Robertia ei saatu heräämään koomasta.
Marya pyydettiin yrittämään.
Hän yritti poikansa kanssa, mutta mitään ei tapahtunut.
Kenneth oli toisella puolella ja minä toisella.
"Bobby, Bobby herää."
Kenneth sanoi: "Isä." Silloin hän avasi silmänsä.
Hän tarttui käsiimme, ja veti niitä lähelleen.
Robert oli viikkoja kuntoutuksessa.
Puhumaan opettelu oli hidas prosessi.
Hän puhui jotain, ja sitten se tuli uudestaan luonnollisemmin.
Muistin palautuessa hän tajusi, ettei kaikkea voinut korjata.
Robert työskenteli vanginvartijoiden päällikkönä.
Hän takavarikoi tiiminsä kanssa kaikkea laitonta.
Hän oli saanut vihollisia, jotka halusivat hänen kuolevan.
Entinen vanki Sean Echols oli saanut sen tehtävän.
Vaikka hänet tuomittiin vankeuteen, Robertin viha ei laantunut.
Nuo tyypit yrittivät tappaa minut ja vaimoni.
Eräänä yönä aamukolmelta kuulin äänen puhuvan.
"Anna anteeksi." En voinut antaa katkeruuden kasvaa.
Viha ja katkeruus kahlitsevat ihmisen.
Kolmen kuukauden kuluttua Robert pääsi kotiin.
Hänellä on edelleen kipuja, -
mutta hän on kiitollinen jokaisesta päivästä.
Pidän jokaista päivää arvokkaana.
Nykyisin hän on pastori, kirjailija ja puhuja.
Hän kertoo ihmisille rukouksen voimasta ja Jumalasta.
Lääkärit olivat valmiita luovuttamaan, -
mutta vaimoni ei. Hän luotti Jumalaan.
Älä koskaan epäile Jumalan olemassaoloa.
Jumala on ainoa toivo, mitä meillä on.
Se on ohi vasta, kun Hän sanoo että se on ohi.
Älä luovuta. Rukous on voimaa. Mekin uskomme siihen.
Siksi varaamme aikaa rukoukselle myös ohjelmassamme.
Moni katsojamme kamppailee samojen asioiden kanssa.
Tilanne saattaa näyttää mahdottomalta.
Lääkärit saattavat sanoa, ettei onnistu.
Talouden asiantuntijat sanovat, ettet ikinä pääse ylös kuopastasi.
Tai ehkä kamppailet riippuvuuden kanssa.
Aina on toivoa, ja Jumala on aina paikalla.
Hänellä on valta muuttaa elämäsi.
Haluamme rukoilla, että niin kävisi sinulle.
Pyydetään yhdessä Jumalaa muuttamaan tilanteesi.
Tammy Pohjois-Carolinasta, -
kärsi kivusta oikeassa olkapäässään.
Hän kuuli sinun sanovan: "Jollain on jäätynyt olkapää."
"Ole kiltti, ja sano se. Sanon: jäätynyt olkapää on sinulle."
"Kohota kätesi, ja huomaat kivun kadonneen."
Hetkeäkään epäröimättä Tammy otti sanan vastaan ja parani.
Margaret Floridasta alkoi nähdä kahtena.
Hänen katsoessaan ohjelmaamme Terry sanoi: -
"Jollakin on ongelmia silmän lihasten kanssa."
"Niissä ei ole tarpeeksi voimaa, ja se vaikuttaa näköösi."
"Jumala korjaa sen, ja näöstäsi tulee täydellinen."
Margaret otti sanan vastaan uskossa.
Kahtena näkeminen loppui heti, ja hän näki kirkkaasti.
Usko Jumalaan. Se on keskeinen sanoma.
Sitä Jeesus opetti Matteuksen evankeliumin 11. luvussa.
Jos haluat nähdä ihmeitä, sinun pitää uskoa Jumalaan.
Älä usko rukoukseen tai mihinkään muuhunkaan tekoon.
Älä siihen, kuinka paljon olet lukenut Raamattua.
Usko Jumalaan.
Usko Hänen voimaansa. Usko, että Hän lähetti Jeesuksen.
Usko siihen, että Jeesuksen veren kautta sinulle annetaan anteeksi.
Sinut vapautetaan kaikesta vääryydestä.
Hänen haavainsa kautta me olemme paratut. (Jes. 53:8)
Usko siihen. Voit levätä siinä. Se on turvallinen.
Se on asetettu kaikille ajoille, koko ikuisuudeksi.
Jeesus sanoi, että se on tehty. Ja Hän tarkoitti sitä.
Meidän tarvitsee vain astua valmiiseen ristintyöhön.
Kun sinulla on sellainen usko, jätät kaiken taaksesi.
Jätät kuvitelmat siitä, että olisit tarpeeksi vanhurskas.
Hän tekee sinut vanhurskaaksi, ja parantaa.
Hän on sinulle kaikki kaikessa.
Ota vastaan parantuminen, ja vastaus rukouksiisi.
Rukoillaan.
Herra, tulemme luoksesi uskoen kuin pienet lapset.
Tulemme rakastavan Taivaallisen Isän luokse, -
joka haluaa huolehtia meistä.
Herra, astumme valmiiseen ristintyöhön.
Näemme Sinut. Katsomme Sinuun.
Sinä olet uskomme alkuunpanija ja loppuunsaattaja.
Otamme vastaan kaiken, mitä Sinulla on meille.
Jeesuksen nimessä. Aamen.
Joku tuntee polttavaa kipua jokaisella hengenvedolla.
Jumala parantaa sinut. Tunnet kivun lähtevän.
Eikä se enää koskaan palaa.
Olet täysin parantunut Jeesuksen nimessä.
Sana, joka tulee mieleeni on yhteen kietoutunut.
Sinulla on päässäsi jonkinlainen kasvain.
Se on hoidettavissa, mutta kietoutunut muihin osiin, -
mikä vaikeuttaa hoitoa. Jumala parantaa sinua juuri nyt.
Kohota kätesi, ja ota se vastaan.
Hän ratkaisee sen, mille lääkärit eivät keksi ratkaisua.
Jumala parantaa sinua voimallisin tavoin.
Olet väkivaltaisessa suhteessa, -
etkä tunnu pääsevän vapaaksi siitä.
Jumala haluaa antaa sinulle rohkeutta irtautua.
Hän haluaa sanoa, ettei sinun tarvitse sietää sellaista.
Voit lähteä. Tee se nyt heti.
Usko siihen, että Hän on valmistanut sinulle tien ulos.
Hän huolehtii sinusta.
Hän ei tarkoittanut tätä sinulle, ja haluaa vapauttaa sinut siitä.
Sinulla on ollut paha tulehdus munuaisissa.
Ja myös ongelmia maksassa. Kyseessä on sama henkilö.
Jumala parantaa sinut. Olet ollut sairas jonkin aikaa.
Tunne lämpö selässäsi ja kyljessäsi.
Sait haavan sarveiskalvoosi, ja se on hyvin kipeä.
Jumala pystyy korjaamaan sen.
Hän antaa sinulle näön, ja kaiken minkä olet menettänyt.
Jeesuksen nimessä tule terveeksi.
Herra, kiitämme Sinua ihmeellisestä voimastasi.
Kiitämme rakkaudestasi meitä kohtaan.
Annat anteeksi kaikki puutteemme. Parannat sairautemme.
Otamme kaiken vastaan Jeesuksen nimessä. Aamen.
Soita meille, jos paranit.
Tulossa: 17 luottokorttia, joista hän oli ylpeä.
Hän oli syntynyt shoppailijaksi. Aviomies ei niinkään.
Kuinka säästäjä ja tuhlaaja löysivät yhteisen sävelen?
Tappelija, juoppo, naistenmies.
Rodeomestari oli hukkumaisillaan irstailuun.
Mikä lopulta kesytti villihevosen?
Usein kannamme taakkaa menneisyydestä.
Se vaikuttaa kaikkeen elämässämme.
Se estää meitä löytämästä todellista onnea.
Jumala ei tarkoittanut meitä elämään näin.
Voit vapautua taakastasi. Jumalan anteeksianto muuttaa elämän.
Soita meille.
Jason oli säästäjä ja vaimo Angie tuhlaaja.
Angiella oli 17 luottokorttia käytössä.
Eräänä päivänä hän leikkasi jokaisen niistä kahtia.
Pidin ostamisesta. Minulla oli 17 luottokorttia.
Tavarataloihin ja kultasepänliikkeisiin.
American Express, Visa, jne. - Velka stressaa minua.
Meillä oli myös pari autolainaa silloin. En pitänyt siitä.
Pariskunnalla oli erilaiset näkemykset rahasta.
Riitamme koskivat aina rahaa.
Jos olisimme alussa keskustelleet asiasta, -
avioliiton alku olisi ollut helpompi.
Jason ei ollut tottunut kymmenysten maksamiseen.
En halunnut jakaa rahojani.
Halusin pitää rahani itse.
Naimisiin mennessään Jason oli jo lämmennyt ajatukselle.
Angie hoiti raha-asioita Jasonin keskittyessä yritykseensä.
Minä keskityin opettelemaan yrityksen johtamista.
Se oli stressaavaa, joten jätin kaiken muun Angielle.
Mutta se ei ollut hänen vahvinta osaamisaluettaan.
Myös Angie stressasi laskuista.
Hänen kysymyksensä tekivät minut hyökkääväksi.
Miksi kyseenalaistat tekemiseni?
Lopulta heitin shekkivihkon hänelle ja käskin hoitaa sen itse.
Minä en enää maksa laskuja. Silloin hän otti vetovastuun.
Hänestä tuli perheen pää. - Jason alkoi maksaa laskut.
Hän myös ehdotti osallistumista taloudenhallintakurssille.
Aluksi Angie istui siellä vastahakoisen näköisenä.
Ajan myötä hän kuitenkin alkoi saada kiinni ajatuksesta.
Minäkin opin paljon uutta.
Erään tunnin päätteeksi Angie yllätti Jasonin.
Kouluttaja kysyi jokaisen tunnin päätteeksi, -
haluaako joku leikata luottokorttinsa.
Angie nousi seisomaan ja kaivoi lompakkonsa esiin.
Hän otti kaikki 17 luottokorttia, ja leikkasi ne.
Se tuli yllätyksenä minulle.
He menivät myös pariterapiaan parantaakseen kommunikointiaan.
Minun piti oppia päästämään irti, -
ja että kaikki kuuluu Jumalalle. Minä olen vain taloudenhoitaja.
Lahjoittaminen on ilo eikä stressi.
Vuosien varrella siitä on tullut helpompaa.
Kun löysimme yhteisymmärryksen rahasta, -
avioliittomme teki täyskäännöksen ja alkoi kukoistaa.
Pariskunnalla ei ole muuta velkaa kuin asuntolaina.
Jasonin yritys kasvaa, ja hän myös kirjoittaa blogia raha-asioista.
Siunattu 90% on aina suurempi kuin siunaamaton 100%.
Sellaista matematiikkaa ei opi koulussa.
Mutta kun sitä harjoittaa uskossa, Jumala siunaa ja monistaa sen 10%.
Ole kuuliainen, anna kymmenykset ja luota Jumalaan.
Haluaisin rohkaista ihmisiä kokeilemaan.
Kokeile kymmenysten antamista 90 päivää.
Luota Jumalaan, ja katso kuinka ihmeitä tapahtuu.
Luota Jumalaan, ja katso kuinka ihmeitä tapahtuu elämässäsi.
Hyvä tapa osoittaa luottamusta on luottaa Häneen raha-asioissa.
Jumala sanoo sen selvästi Malakian kirjassa.
"..koetelkaa minua, sanoo Herra Sebaot: -
totisesti minä avaan teille taivaan akkunat..."
Upeita asioita tapahtuu Hänen tahtonsa mukaan eläville.
Jasonin ja Angien piti ensin hankkiutua eroon luottokorteista.
Shoppailu on ihmiselle kirous, koska siitä seuraa velkaa.
Siitä maksetaan korkoa, ja velan maksaminen pois on vaikeaa.
Kun päätät elää Jumalan tahdon mukaan, sanot: -
"Elän tulojeni mukaan, ja annan kymmenykset."
Ihmeellisiä asioita voi tapahtua.
Seuraavaksi hurjaa menoa. Vaikeasta lapsuudesta mestariksi.
Miksi hän oli onneton, ja miten hän muutti elämänsä?
Sinulla on kaikki, minkä piti tehdä sinut onnelliseksi.
Ura, perhe ja ystävät.
Elämä on silti tyhjää. Jotain puuttuu.
Vain Jumala voi tuoda tarkoituksen elämään.
Onnellisuus tulee Hänen tuntemisestaan.
Katso ohjelmastamme, kuinka Hän voi muuttaa elämäsi.
Hevonen vikuroi, hyppii ilmaan ja vaihtaa suuntaa.
Rodeo ilman satulaa on hurjaa kyytiä.
Anthony Thomas on alan mestari.
Uransa huipulla hän oli kuitenkin onneton.
Miten yliluonnollinen tapaaminen muutti hänet?
Anthony Thomasin elämä on kuin ratsastamista.
Välillä satulan kanssa, välillä ilman.
Lapsena karkailin kotoa, ja halusin olla cowboy.
Jumala laittoi hevoset sydämeeni. Tunsin yhteyttä hevosiin jo lapsena.
Hevonen on sielukas olento, jonka Jumala on luonut.
Anthony lähti kotoa Australiasta 12-vuotiaana.
Kotiolot olivat vaikeat. - Lapsuuteni oli traumaattinen.
Vanhempani olivat koukuttaneet minut huumeisiin.
Olin hämmentynyt, ja tiesin päätyväni vankilaan tai hautaan.
Minun piti päästä pois siitä tilanteesta.
Hevosten ja lehmien kanssa tunsin kuuluvani johonkin.
Karjatila oli lähellä sisäoppilaitosta, jossa hän oli.
Anthony koki hevosten kanssa yhteenkuuluvuuden tunnetta.
Jumala laittoi minut villihevosten luokse.
Ne olivat hämmentyneitä kuten minäkin.
Pystyin samaistumaan niihin kaikilla tavoilla.
Ajattelimme samalla tavalla ja olimme samassa tilanteessa.
Kovalla työllä Anthony oppi hevosen kesyttämisen taidon.
Luottamuksen luomiseksi ihmisen ja pedon välille, -
hevonen pitää saada mielentilaan, jossa se haluaa tehdä niin.
Nämä otukset saa kyllä tottelemaan, mutta ne eivät anna kaikkeaan.
Mutta kun saa hevosen täyden luottamuksen, -
niin silloin se antaa kaikkensa joka kerta.
Yhteys hevosiin tarjosi Anthonylle mahdollisuuksia alalla.
Hänen opitut vaistonsa loivat hyvän pohjan rodeoratsastukseen.
Kyse on hallitsemattoman tilanteen ottamisesta hallintaan.
Hevonen hyppii ja vaihtelee suuntaa, ja siihen pitää reagoida.
Jumala valmisteli minua ammattilaiseksi, -
koska minun pitää luottaa Häneen. Minä en päätä mitä tapahtuu.
Teininä Anthony odotti satunnaisia rodeoita Australian takamailla.
Miehet ja innokkaat nuoret karjankasvattajat, -
astuivat esiin ja esittelivät työssä tarvitsemiaan taitoja.
Ratsastusta ja sonnien pyydystämistä.
Pärjäsin todella hyvin niissä rodeoissa, joihin osallistuin.
2011 Anthony voitti Australian satulattoman mestaruuden.
Seuraavana vuonna hän muutti Kanadaan.
Hevoset ovat suuria ja atleettisia.
Vikuroiva hevonen voittaa aina.
Kirkkaat valot, suuret stadionit ja valtavat väkijoukot.
Se kannusti olemaan kuin ammattiurheilija.
Vammat ja leikkaukset lisääntyivät. Samoin kiertueen häiriötekijät.
Jokaisessa kaupungissa on baari.
Naisia, juhlimista, huonoja päätöksiä.
10 vuoden ajan olin yhtä syyllinen kuin kuka tahansa mies, -
jonka jatkuva juhliminen johtaa irstailuun.
Olin todella masentunut.
2018 Anthony pääsi 15 parhaan rodeoratsastajan joukkoon.
Toisilla treffeillä, hänen nykyisen vaimonsa Amandan pyynnöstä, -
he kävivät jumalanpalveluksessa Houstonissa.
Pyhän Hengen läsnäolo melkein veti jalat altani.
Aloin itkeä, enkä tiennyt miksi. Jumala puhui minulle.
Se oli kiistaton vakaumuksen, toivon ja uudistumisen tunne, -
ja muutos Jumalan valtakunnan mieheksi.
Ymmärsin, että voisin puhua Jeesukselle kuin ystävälle.
Hän huolehtii minusta aina.
Kun pandemia sulki rodeot, Anthony perusti luomukarjatilan.
Kulunut vuosi toi hänelle myös uutta näkökulmaa asioihin.
Vuosi 2020 avasi silmäni piilotetulle rasismille.
Länsimainen teollisuus on pääasiassa valkoista kulttuuria.
Niin se vain on.
Olen eri värinen kuin muut rodeoratsastajat.
Toivon, että tuomarit ovat puolueettomia.
En silti voi päästää tuollaisia ajatuksia mieleeni.
Jumala laittoi minut rodeoon, jotta voisin näyttää, -
että eri väriset ihmiset voivat olla yhtä perhettä.
Tämä cowboy suhtautuu tarinaansa nöyryydellä.
Annan Jumalalle kunnian kaikesta, mitä Hän on minulle tehnyt.
Jokaiseen tilanteeseen on Jumala minut asettanut.
Jumala on olemassa, ja Hän on pelastaja.
Hän pitää minusta huolen joka tilanteessa.
Voimme kertoa Jeesuksesta juuri siinä paikassa, jossa olemme nyt.
Jumalalla on varattuna sinulle enemmän kuin osaat kuvitellakaan.
Olipa upea todistus Anthonylta.
Meillä on hetki aikaa kysymyksille. Patricia kysyy: -
"Minut kastettiin 13-14-vuotiaana.
Sitten lipsuin, ja nyt 60-vuotiaana palasin Herran luo.
Pitääkö minut kastaa uudestaan?"
Mene ihmeessä kasteelle, jos siltä tuntuu.
Aviopuolisotkin voivat uudistaa vihkivalansa, -
osoittaakseen rakkautensa ja sitoutumisensa julkisesti.
Voit mennä uudelleen kasteelle, -
näyttääksesi maailmalle, että olet kuollut synneillesi.
Ja herätetty uuteen elämään Jeesuksen Kristuksen kanssa.
Iälläsi ei ole väliä.
Jotkut kirkkokunnat ovat eri mieltä asiasta, -
mutta minun mielestäni uudelleen kasteella käyminen on hyvä asia.
Jos se parantaa oloasi, niin tee se mahdollisimman pian.
Lopetamme Psalmiin 91:11.
"Sillä hän antaa enkeleilleen sinusta käskyn, -
varjella sinua kaikilla teilläsi."
Jumala siunatkoon teitä!
Kaipaatko kuuntelijaa?
Rukouspalvelijat ja sielunhoitajat päivystävät puhelinlinjoilla.
Soita rukouspuhelimeemme.
Suomennos: Elina Parker